# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **OMV PETROM MARKETING SRL**, cu sediul în Str. Coralilor , Nr. 22, Bucureşti - Sectorul 1, Judetul Bucureşti, cu punctul de lucru Statie Distributie Carburanti 11 Holda Brosteni, cu adresa Str. DN17B, Nr. FN, Broşteni, Judetul Suceava, înregistrată la APM Suceava cu nr. 2406/19.03.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.04.2015, că proiectul ***Desfiinţare staţie distribuţie carburanţi nr. 11 Holda-Broşteni*** propus a fi amplasat în oraşul Broşteni, sat Holda nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 ***I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

 **b) Caracteristicile proiectului**:

1)- *mărimea proiectului-*

 Lucrarile de dezafectare constau in:

 - Demolarea platformei betonate;

 - Demolarea cabinei statiei

 - Demolarea fundatiilor de beton pentru pompele existente;

 - Demontarea conductelor;

 - Demolarea suprafetelor betonate, asfaltate;

 - Demontarea rezervoarelor metalice;

 - Demolarea fundatiilor de sustinere pentru rezervoarele existente;

 - Dezafectarea platformelor corodate si excavarea terenului infestat( după caz ), realizarea umpluturilor si compactarilor, pentru evitarea scurgeriior de produse petroliere in subsol;

 - Demontarea legaturilor conducte;

 - Desfacerea Instalatiilor electrice;

 - Desfacerea retelei de alimentare cu energie electrice: − un tablou general (TDG-1); − un tablou de distributie (TDG-2).

 - Desfacerea retelei -Instalatii de legare la pamant, protectie impotriva trasnetului si electricitatii statice.

 Deoarece pe amplasament va fi amplasată o *staţie mobilă* de distribuţie a carburanţilor, se vor păstra următoarele amenajări existente:

1. Totem
2. Steaguri
3. Separator hidrocarburi
4. Bazin vidanjabil apa uzata si menajera

Se va păstra şi folosi accesul carosabil existent în incintă.

Se vor păstra branşamentele la utilităţi existente.

Se va păstra împrejmuirea existentă.

Terenul nu va fi divizat in parcele, ci se va păstra caracterul unitar al parcelei.

2)- *cumularea cu alte proiecte-* nu este cazul.

3)- *utilizarea resurselor naturale-* nu este cazul.

4)- *producţia de deşeuri*-

 În urma activităţilor de dezafectare desfăşurate în cadrul obiectivului rezultă următoarele tipuri de deşeuri:

1. molozul şi betonul rezultate în urma operaţiunilor de dezafectare vor fi transportate la un punct de colectare autorizat de Primăria oraşului Brosteni, indicat prin Autorizaţia de Demolare.
2. deşeurile metalice vor fi colectate în containere şi preluate de firme autorizate contractate de către SC OMV PETROM MARKETING SRL.

Deşeurile petroliere periculoase ce vor mai fi găsite în urma dezafectării vor fi preluate spre a fi colectate, transportate şi eliminate prin incinerare, tratare chimică sau mecanică de către SC Oil Depol Constanţa SRL şi SC Vivani Salubritate SRL din Ialomiţa.

 În urma activităţilor de dezafectare desfăşurate în cadrul obiectivului rezultă următoarele tipuri de deşeuri, după codul acestora:

1. deşeuri de cărămidă, cod deşeu 17.01.02.- sunt deşeuri provenite din demolarea clădirilor;
2. deşeuri de beton, cod deşeu 17.01.01- sunt deşeuri provenite din demolarea

elementelor de beton ( fundaţii );

1. deşeuri de beton, cod deşeu 17.01.01- sunt deşeuri provenite din demolarea

elementelor de beton ( structuri, grinzi, centuri, estacade, platforme );

d) deşeuri din lemn, cod deşeu 17.02.01 - sunt deşeuri provenite din demolarea şarpantelor clădirilor;

 e) deşeuri din sticlă, cod deşeu 17.02.02 - sunt deşeuri provenite din demolarea spaţiilor vitrate ale clădirilor;

f) deşeuri din fier, cod deşeu 17.04.05 - sunt deşeuri provenite din dezafectarea reţelei de conducte tehnologice a rezervoarelor de stocare carburanţi, construcţiilor metalice;

g) deşeuri menajere, cod deşeu 20.03.01 - se estimează că pe toată durata efectuării lucrărilor să se genereze un volum de 1 mc de deşeuri menajere;

Deşeurile contaminate (cod 17 05 03\*) colectate şi transportate de către S.C. DEPOL SERVICE S.R.L., firmă autorizată contractată de către S.C. OMV PETROM MARKETING S.R.L., la un depozit autorizat de produse periculoase.

Cantitatea de beton rezultat din dezafectarea construcţiilor - în funcţie de analize vor fi depozitate la un punct precizat de Primăria oraşului Broşteni (17 01 07 amestecuri de beton, cărămizi, ţigle şi materiale ceramice, altele decât cele specificate la 17 01 06) sau vor fi în calitate de deşeuri de beton contaminate (17 01 06\* amestecuri sau fracţii separate de beton, cărămizi, ţigle sau materiale ceramice cu conţinut de substanţe periculoase) colectate şi transportate de către S.C. DEPOL SERVICE S.R.L., firmă autorizată contractată de către S.C. OMV PETROM MARKETING S.R**.**L**.**

1. deşeurile metalice (cod 17 04 05) vor fi debitate şi colectate în containere şi preluate de S.C. METAL GROUP COMIMPEX S.R.L., firma autorizată contractată de către S.C. OMV PETROM MARKETING S.R.L.

5)- *emisiile poluante, inclusive zgomotul şi alte surse de disconfort-* în perioada lucrărilor de execuţie, zgomotul va fi generat de utilajele şi mijloacele de transport, nefiind afectate zonele locuite;

6)- *riscul de accident*- este redus datorită măsurilor tehnico-organizatorice şi tehnicii de dezafectare utilizate;

 **c) Localizarea proiectului**

1)- *utilizarea existentă a terenului*- lucrările de dezafectare se desfăşoară în incinta staţiei de distribuţie a carburanţilor, fără a afecta zonele învecinate;

2)- *relativa abundenţă a resurselor naturale din zonă, calitatea şi capacitatea regenerativă a acestora-* nu este cazul;

3)- *capacitatea de absorbţie a mediului, cu atenţie deosebită pentru:*

 - zonele umede- nu este cazul.

 - zonele costiere- nu este cazul.

 - zonele montane şi cele împădurite- nu este cazul.

 - parcurile şi rezervaţiile naturale- nu este cazul.

 - ariile clasificate sau zonele protejate prin legislaţia în vigoare, cum sunt zone de protecţie a faunei piscicole, bazine piscicole naturale şi bazine piscicole amenajate: nu este cazul.

 - zonele de protecţie speciale – nu este cazul.

 - ariile în care standardele de calitate a mediului stabilite de legislaţia în vigoare au fost déjà depăşite- nu este cazul.

 - peisajele cu semnificaţie istorică, cultural şi arheologică- nu este cazul.

 - ariile dens populate- nu afectează calitatea vieţii locuitorilor din zonă.

 **d) Caracteristicile impactului potenţial**

1)*- Extinderea impactului, aria geografică şi numărul de pesoane afectate* – lucrările de dezafectare nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

2)- *Natura transfrontieră a impactului* – lucrările propuse nu au efecte transfrontieră;

3)- *Mărimea şi complexitatea impactului* - impactul va fi redus pe perioada realizării lucrărilor de dezafectare.

4)- *Probabilitatea impactului* – impact redus, pe perioada de execuţie a lucrărilor.

*5)- Durata, frecvenţa şi reversibilitatea impactului* – impact redus pe perioada de execuţie a lucrărilor de dezafectare.

 ***II. Motivele care au stat la baza luării deciziei etapei de încadrare în procedura de evaluare adecvată sunt următoarele:***

-nu este cazul;

**Condiţiile de realizare a proiectului**:

 a) Se vor colecta selectiv deseurile generate pe amplasament in urma dezafectarii instalatiilor tehnologice, depozitarea temporara in conditii de siguranta pentru mediu si sanatate, transortul, valorificarea, eliminarea acestora se va realiza prin agenti economici autorizati. Se va transmite la APM Suceava situatia privind gestiunea deseurilor generate pe amplasament.

 b) Pentru executarea lucrarilor prevazute in proiectul tehnic de dezafectare se vor adopta masuri organizatorice si se vor utilize numai tehnologii, echipamente si mijloace de transport modern, eficiente si “curate” care sa fie capabile sa asigure reducerea emisiilor de poluanti atmosferici specifici, inclusiv de gaze cu efect de sera. Se vor utiliza doar echipamente al caror nivel de putere acustica se incadreaza in valorile limita impuse. Se vor respecta pauzele de liniste si odihna pentru vecinii din apropierea santierului in intervalele 18.00-07.00 si 13.00-15.00.

 c)- Se va investiga calitatea solului si a apei subterane in zona aferenta statiei distributie carburanti, in scopul determinarii concentratiilor hidrocarburilor din petrol( substante extractabile in éter de petrol). Analizele se vor realiza cu respectarea standardelor in vigoare. Analizele se vor realiza in termen de maxim 30 zile de la dezafectarea rezervoarelor de carburanti de pe amplasament.

- Se vor transmite la APM Suceava rezultatele analizelor efectuate pentru sol si ape subterane in termen de 10 zile de la efectuarea analizelor.

- In conditiile in care se inregistreaza depasiri ale concentratiilor maxime admise pentru poluantii analizati peste limitele pragului de interventie, titularul activitatii va efectua un studiu de evaluare a riscului pe zona de teren afectata, in vederea stabilirii de catre APM Suceava a obiectivelor de remediere in termen de maxim 30 zile lucratoare de la data prezentarii la APM Suceava rezultatelor analizelor.

- Rezervoarele şi conductele de transport se vor goli de carburant. Şlamul si rezidurile rezultate din curatare se va colecta si depozita in butoaie metalice. Toate aceste operaţiuni vor fi efectuate de catre firme autorizate.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**